**H O T Ă R Â R E**

**privind modificarea Titlului de proprietate nr. 6222/23.06.1989 emis de**

**Comitetul Executiv al Consiliului Popular al Județului Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 4 din 11.01.2022 privindmodificarea Titlului de proprietate nr. 6222/23.06.1989 emis de Comitetul Executiv al Consiliului Popular al Județului Cluj, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 1111/10.01.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 1112/10.01.2022 şi Avizul cu nr. 1111 din 13.01.2022 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresa înregistrată cu nr. 888/10.01.2022 prin care domnul Dumitru Sorin a solicitat punerea în executare a Sentinței civile nr. 5766/16.09.2021;

Luând în considerare dispozițiile :

* art. 2, ale art. 3 alin. (2), ale art. 58 alin. (1) și (3), ale art. 58 - 59 și ale art. 61 – 62 din Legea privind normele de tehnică legislativă pentru elaborarea actelor normative nr. 24/2000, cu modificările și completările ulterioare;
* art. 123 – 140 și ale art. 142 - 153 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 907 din Legea privind Codul civil nr. 287/2009, republicată, cu modificările și completările ulterioare
* art. 24 alin. (1) din Legea privind contenciosul administrativ nr. 554/2004, cu modificările și completările ulterioare;
* Sentinței civile nr. 5766/16.09.2021 pronunțată de Judecătoria Cluj-Napoca în Dosarul nr. 10181/211/2021;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Constată anularea parțială a Titlului de proprietate nr. 6222/23.06.1989, emis de Comitetul Executiv al Consiliului Popular al Județului Cluj cu privire la atestarea dreptului de proprietate al numiților Dumitru Sorin și Dumitru Adriana Lucia asupra imobilului cu destinația de locuință, compus din 3 camere și dependințe, situat în Municipiul Cluj-Napoca, str. Pata (actualmente N. Titulescu), nr. 2, ap. 56, Județul Cluj.

**Art. 2.** Se aprobă modificarea Titlului de proprietate nr. 6222/23.06.1989 emis de Comitetul Executiv al Consiliului Popular al Județului Cluj, în sensul indicării în cuprinsul acestuia și a numitului Dumitru Neculai, decedat la data de 02.02.1991, cu ultimul domiciliu în Municipiul Cluj-Napoca, str. Unirii nr. 29, ap. 3, Județul Cluj, care a avut calitatea de parte-beneficiar în Contractul de construire nr. 4598/11.12.1986.

**Art. 3.** Titlul de oroprietate nr. 6222/23.06.1989, modificat conform prevederilor art. 2, are conținutul prevăzut în **anexa** care face parte integrantă din prezenta hotărâre.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică.

**Art. 5.** Prezenta hotărâre se comunică Direcției Juridice, domnului Dumitru Sorin, precum şi Prefectului Judeţului Cluj şi se aduce la cunoştinţă publică prin afişarea la sediul Consiliului Judeţean Cluj şi pe pagina de internet „www.cjcluj.ro”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 14 din 20 ianuarie 2022**

*Prezenta hotărâre a fost adoptată cu 36 de voturi “pentru”, fiind astfel respectate prevederile legale privind majoritatea de voturi necesară.*